Tnaqqis kbir ta' nies li vvutaw fl-elezzjoni lokali meta kkumparat ma ta' qabel f'Pembroke, Wied il-Għajn, San Ġwann u x-Xagħjra...f'Tas Sliema, San Ġiljan u San Pawl il-Baħar jivvutaw inqas minn 40% Għall-elezzjoni tal-Kunsilli kien irreġistrat tnaqqis enormi fin-nies li marru jivvutaw, ħafna ikbar mit-tnaqqis li rajna fl-elezzjonijiet tal-Parlament Ewropew. Għalkemm xejn mhu ċert dan jista' jkun ukoll sinjal ta' telfa ikbar għall-Partit Nazzjonalista li diġa tilef l-elezzjoni tal-Parlament Ewropew b'42,656 vot. L-ikbar tnaqqis ta' nies li ħarġu jivvutaw kien irreġistrat f'Pemboke li meta mqabbel mal-aħħar elezzjoni lokali fl-2013, esperjenza tnaqqis 49% biex b'kollox ħarġu jivvutaw 36% biss ta' dawk eliġibbli. Issegwi hemm Wied il-Għajn fejn ħarġu jivvutaw 51% jew tnaqqis ta' 28% u wara l-Imsida fejn ħarġu jivvutaw biss 44% jew tnaqqis ta' 24% fuq l-aħħar elezzjoni lokali fl-2013. F'San Ġwann u x-Xgħajra kien irreġistrat tnaqqis ta' 22.7% mill-aħħar elezzjoni li saret fl-2013 fiż-żewġ każi. Tnaqqis sostanzjali kien rreġistrat ukoll f'Tas Sliema fejn ħarġu jivvutaw 22.5% inqas, Birkirkara fejn ħarġu 22% inqas, in-Naxxar b'21.7% inqas u Bormla fejn ħarġu 21% inqas. Kien hemm tnaqqis kbir ukoll f'Ħaż Żabbar (-20%), Ħal Tarxien (-19.6%), il-Belt Valletta (19.5%), l-Imġarr (-19%), Tal-Pietà (-19%) u l-Kalkara (-19.5%). Fil-lokalitajiet tal-Għargħur, Ħal Għaxaq, il-Gudja, il-Mellieħa, il-Qrendi, ir-Rabat (Malta), iż-Żejtun, l-Imqabba, l-Imtarfa u Ta' Xbiex irreġistraw tnaqqis ta' bejn 15% u 18%. il-lokalitajiet bl-inqas rata ta' nies li vvutaw L-inqas persentaġġ ta' nies li vvutaw kien f'San Pawl il-Baħar fejn ivvutaw biss 31%, San Ġiljan fejn ivvutaw biss 34%, Tas Sliema (35%) u l-Gżira (39%). Lokalitajiet fejn l-ammont ta' nies li vvotaw kien xorta baxx huma s-Swieqi (41.3%), l-Imsida (44%) u l-Mellieħa (53%), Wied il-Għajn (51%), San Ġwann (59%) u Ta' Xbiex (54%) Ħad Dingli b'81%, Santa Luċija b'79%, Ħaż Żebbuġ b'77%, il-Gudja b'78%, Ħal Kirkop b'76%, L-Imqabba b'75%, Ħal Għaxaq b'70%, Ħal Safi b'75%,